**Jere Vertanen** (s. 7. helmikuuta 1999 Jyväskylä) on suomalainen jääkiekkopuolustaja, joka pelaa Mestis-joukkue Jokereissa. Hän pelasi A-junioriksi asti hyökkääjänä.

Ura
---

Vertanen on JYPin kasvatti. Hän oli kaudella 2014–2015 C-nuorten SM-sarjassa joukkueensa paras pistemies ja syöttäjä tehoilla 12+18=30. Kaudella 2015–2016 Vertanen oli JYPin B2-nuorten paras pistemies ja syöttäjä tehoilla 16+44=60, joilla hän sijoittui koko B2-nuorten SM-sarjan syöttöpörssissä kolmanneksi sekä jakoi pistepörssin kuudennen sijan Tapparan Jiri Keskisen, KKP:n Joni Viippolan ja Blues/EKS:n Julius Janhosen kanssa. Vertanen siirtyi A-juniorina hyökkääjästä puolustajan pelipaikalle. Kaudella 2018–2019 hän oli JYPin A-nuorten tehokkain puolustaja tehoilla 7+18=25.

Kaudeksi 2020–2021 Vertanen siirtyi vuoden mittaisella sopimuksella Mestis-joukkue Heinolan Peliittoihin. Hän pelasi tulokaskaudellaan 31 runkosarjaottelua tehopistein 4+14=18 ja kaksi playoff-ottelua tehden yhden maalin. Vertanen oli runkosarjassa joukkueen tehokkain puolustaja ja hän sijoittui koko sarjan puolustajien pistepörssissä seitsemänneksi. Vertanen voitti myös Peliittojen sisäisen tehotilaston lukemalla +7.

Vertanen siirtyi kaudeksi 2021–2022 jatkamaan Mestis-pelejään 1+1-vuotisella sopimuksella Imatran Ketterään. Hän oli joukkueen neljänneksi paras pistemies tehoilla 8+27=35, joilla Vertanen jakoi koko sarjan puolustajien syöttöpörssin voiton FPS:n Paavo Tynin kanssa ja sijoittui puolustajien pistepörssissä toiseksi hänen jälkeensä. Hän voitti myös tehoilla 4+7=11 pudotuspelien puolustajien piste- ja maalipörssin sekä jakoi puolustajien syöttöpörssin voiton joukkuetoverinsa Hugo Rikkilän ja FPS:n Paavo Tynin kanssa. Vertanen sijoittui myös Mestiksen tehotilastossa toiseksi edellään vain joukkuetoveri Jesse Viskari. Hän voitti sekä Mestiksen mestaruuden että Suomen Cupin. Vertanen äänestettiin kauden päätteeksi Mestiksen toiseen tähdistökentälliseen. Helmikuussa 2022 Ketterä lainasi Vertasen, Jegor Šehovtsovin ja Elmeri Kaksosen kahden ottelun ajaksi SM-liigajoukkue Oulun Kärppiin, kun joukkueesta oli lukuisia pelaajia sivussa koronavirustartuntojen vuoksi. Vertanen teki näin ollen liigadebyyttinsä 4. helmikuuta 2022 vieraissa KooKoota vastaan. Hänet merkittiin Kärppien seitsemänneksi puolustajaksi. Vertanen sai ottelussa jääaikaa 9.51 minuuttia. Toukokuussa 2022 hän teki Ketterän kanssa vuoden mittaisen jatkosopimuksen.

Vertanen voitti kaudella 2022–2023 pelipaikastaan huolimatta Ketterän sisäisen pistepörssin tehoilla 17+32=49, joilla hän sijoittui koko Mestiksen puolustajien maalipörssissä toiseksi edellään vain Kiekko-Espoon Atro Leppänen sekä puolustajien pistepörssissä kolmanneksi edellään vain Kiekko-Espoon Leppänen ja Aleksi Matinmikko. Vertanen jakoi myös koko sarjan pistepörssin 11. sijan Kiekko-Vantaan Emil Oksasen kanssa. Kolmannessa finaaliottelussa 22. huhtikuuta 2023 vieraissa Kiekko-Espoota vastaan hän sai nimiinsä Ketterän 2–3-voittomaalin toisessa jatkoerässä ajassa 84.30. Vertasen maali syntyi erikoisessa tilanteessa, sillä hänelle tuomittiin rangaistus väkivaltaisuudesta. Kiekko-Espoon ottaessa maalivahdin pois siirretyn rangaistuksen aikana vastustajajoukkue Sakari Turtiainen löi kuitenkin kiekon vahingossa omaan maaliinsa, jolloin Ketterän voittomaali merkittiin Ketterästä edellisen kerran kiekkoon koskeneelle Vertaselle. Ketterä siirtyi ottelusarjassa 2–1-johtoon, mutta mestaruuden vei lopulta kuitenkin Kiekko-Espoo otteluvoitoin 4–2.

Kaudeksi 2023–2024 Vertanen siirtyi jatkamaan Mestis-pelejään vuoden mittaisella sopimuksella Jokereihin.

Pelityyli
---------

Vertasen aiemman seuran Ketterän urheilujohtaja Turkka Partasen mukaan hän on yhdistelmä kokoa ja kiekollista taitoa. Partasen mukaan Vertasen tausta hyökkääjänä vielä A-junioreihin saakka selittää pitkälti hänen kiekolliset avunsa. Partasen mukaan Vertanen lukee peliä hyvin ja hän käyttää viisaasti kokoaan, jonka ansiosta Vertanen myös puolustaa luotettavasti. Vertanen on itse pitänyt suurimpana vahvuutenaan hänen kiekollista osaamistaan, mutta hän ei isona pelaajana vaihda myöskään fyysistä pelaamista.

Muuta
-----

Vertanen on harrastanut lapsena myös pesäpalloa Jyväskylän Kirissä, jossa hän oli voittamassa C-poikien SM-hopeaa vuonna 2014.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | JYP | A-SM | 46 | 5 | 9 | 14 | 12 | 4 | 1 | 0 | 1 | 2 |
| 2018–2019 | JYP | A-SM | 40 | 7 | 18 | 25 | 44 | 3 | 1 | 0 | 1 | 0 |
| 2019–2020 | JYP | A-SM | 38 | 4 | 14 | 18 | 20 | – | – | – | – | – |
| 2020–2021 | Peliitat | Mestis | 31 | 4 | 13 | 17 | 10 | 2 | 1 | 0 | 1 | 2 |
| 2021–2022 | Ketterä | Mestis | 47 | 8 | 27 | 35 | 12 | 17 | 4 | 7 | 11 | 4 | Kakkostähdistö |
|  | Kärpät | SM-liiga | 2 | 0 | 0 | 0 | 0 | – | – | – | – | – |
| 2022–2023 | Ketterä | Mestis | 51 | 17 | 32 | 49 | 8 | 17 | 2 | 6 | 8 | 10 |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 3 kautta | yhteensä | Mestis | 133 | 38 | 77 | 115 | 26 | 36 | 5 | 12 | 17 | 22 |

Lähteet
-------

* Jere Vertanen The Internet Hockey Databasessa (englanniksi)
* Jere Vertanen Eurohockey-sivustolla (englanniksi)
* Jere Vertanen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Jere Vertanen *Elite Prospects*. Everysport Media Group AB.  (englanniksi)
2. 1 2 3 4  Mestiksen tehokkain tulokas-puolustaja Jere Vertanen Ketterän vahvuuteen *kettera.net*.  17.5.2021. Imatran Ketterä Oy. Viitattu 4.2.2022.
3. ↑  Elite Prospects - JYP U16 *eliteprospects.com*. Everysport Media Group AB. Viitattu 28.12.2021. (englanniksi)
4. ↑  Elite Prospects - U17 SM-sarja Stats 2015-2016 *eliteprospects.com*. Everysport Media Group AB. Viitattu 28.12.2021. (englanniksi)
5. ↑  Elite Prospects - JYP U20 *eliteprospects.com*. Everysport Media Group AB. Viitattu 28.12.2021. (englanniksi)
6. 1 2  Kokoa ja kiekollista taitoa puolustukseen – Jere Vertanen JYP:n nuorista Peliittoihin *peliitat.fi*.  1.8.2020. Heinolan Peliitat Oy. Viitattu 4.2.2022.
7. ↑  Peliitoille kolme uutta vahvistusta − kolminkertainen Mestis-mestari Ripatti hyökkäykseen *Jatkoaika.com*.  2.8.2020. Jatkoaika r.y. Viitattu 5.2.2022.
8. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 28.12.2021. (englanniksi)
9. ↑  Elite Prospects - Peliitat *eliteprospects.com*. Everysport Media Group AB. Viitattu 5.2.2022. (englanniksi)
10. ↑  Elite Prospects - Ketterä *eliteprospects.com*. Everysport Media Group AB. Viitattu 5.10.2022. (englanniksi)
11. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 5.10.2022. (englanniksi)
12. ↑  Elite Prospects - Award - Finland2 (Mestis) Playoffs Most Assists by Defenseman *eliteprospects.com*. Everysport Media Group AB. Viitattu 5.10.2022. (englanniksi)
13. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 5.10.2022. (englanniksi)
14. ↑  Viikonlopun vieraskiertueelle seitsemän lainapelaajaa *karpat.fi*.  3.2.2022. Oulun Kärpät Oy. Viitattu 5.2.2022.
15. ↑  Kookoo - Kärpät, 4.2.2022 *liiga.fi*.  4.2.2022. Jääkiekon SM-liiga Oy. Viitattu 5.2.2022.
16. ↑  Kookoo - Kärpät, 4.2.2022 *liiga.fi*.  4.2.2022. Jääkiekon SM-liiga Oy. Viitattu 5.2.2022.
17. ↑  Jatkosopimuksia kaudelle 2022-2023 - peräti 16 Mestaria jatkaa Ketterässä myös tulevalla kaudella *kettera.net*.  20.5.2022. Imatran Ketterä Oy. Viitattu 5.10.2022.
18. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 1.6.2023. (englanniksi)
19. ↑  Hurmerinta, Eero: Erikoisen voittomaalin nimiinsä saanut Jere Vertanen: "Kukaan muu ei tule ottamaan voittoa Imatralla" *Jatkoaika.com*.  22.4.2023. Jatkoaika r.y. Viitattu 1.6.2023.
20. ↑  Nikulin, Antti: Jokerit julkisti ensi kauden joukkueensa – Seura tavoittelee Liiga-nousua niin pian kuin mahdollista *Jatkoaika.com*.  1.6.2023. Jatkoaika r.y. Viitattu 1.6.2023.
21. ↑  Grahn, Ville: Jyväskyläläiset vahvistivat Kuopiota – tuloksena pesishopeaa *ksml.fi*.  1.8.2014. Keski-Suomen Media Oy. Viitattu 4.2.2022.

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren